section_heading: Nevidljivost
paragraph_text: Sam je također razumio i Crni jezik orka dok je nosio Prsten, što je zapravo mogao biti učinak postojanja u Svijetu Utvara ili moć koju je Prsten pružao. Ne bi svi postali nevidljivi dok su nosili Prsten. Sauron je nosio Prsten tijekom Rata Posljednjeg saveza, a zasigurno je bio vidljiv dok se borio s Elendilom i Gil-galadom i kad mu je Isildur otkinuo Prsten s prsta. Je li to bilo zbog toga što je Sauron bio tvorac Prstena ili je to bilo zbog moći koju je imao kao Maia, nije poznato. Tom Bombadil - besmrtno biće nepoznate prirode - isto je ostao vidljiv kad je stavio Prsten. On je također mogao vidjeti Froda dok je ovaj nosio Prsten.